6 rene elbiler i finalen om Årets Bil 2023 i Danmark

Der er bare en enkelt fossilbil med i feltet til Årets Bil 2023 i Danmark, nemlig mikrobilen Toyota Aygo X. De seks øvrige finaledeltagere er rent elektriske. Sidste år var det fem ud af de syv, der var elektriske – og vinderen blev Hyundai Ioniq 5.

Faktisk har Toyota, som de eneste, to biler i finalen. Ud over Aygo X er det den elektriske Toyota bZ4X, der netop er blevet meldt klar efter store problemer med hjulene.

De syv finaledeltagere er blevet udvalgt mellem 19 bilmodeller og finalefeltet ser således ud:

1. BMW i4

2. MG 4 Electric

3. Nissan Ariya

4. Renault Megane E-Tech Electric

5. Toyota Aygo X

6. Toyota bZ4X

7. Volkswagen ID. Buzz

Den endelige vinder af Årets Bil 2023 vil blive fundet i løbet af den næste måneds tid. Vinderen offentliggøres den 30. november.

Årets Bil i Danmark arrangeres af Danske Motorjournalister, og i år er der 20 medlemmer af juryen.

6 rene elbiler i finalen om Årets Bil 2023 i Danmark