Her er Årets Bil i Danmark

For fjerde år i træk løb en elbil med titlen som Årets Bil i Danmark 2023. Denne gang var det Volkswagen ID. Buzz der fik en kneben sejr over nummer to, MG4 Electric, med bare et enkelt point til forskel. ID. Buzz scorede 119 point, mens MG4 Electric fik 118 point.

Finalens eneste fossilbil, den lille Toyota Aygo X, endte på en syvende- og dermed sidsteplads. Og selv om der var hele to Toyotaer med i finalen, måtte de begge nøjes med de nederste pladser.

Her på redaktionen er vi også svært begejstrede for ID. Buzz, men vores favorit til titlen måtte “nøjes” med en tredjeplads. Nemlig Renault Megane E-Tech Electric.

Årets Bil i Danmark 2023:

# | Model | Point
1 | Volkswagen ID. Buzz | 119
2 | MG4 Electric | 118
3 | Renault Megane E-Tech Electric | 89
4 | Nissan Ariya | 86
5 | BMW i4 | 66
6 | Toyota bZ4X | 65
7 | Toyota Aygo X | 57

Årets Bil i Danmark er blevet uddelt siden 1969. Det gøres af en jury på 20 udvalgte motorjournalister.

De elektriske vindere gennem årene har været Tesla Model 3 (2020), Volkswagen ID.3 (2021) og Hyundai Ioniq 5 (2022).

Herunder kan du se en video fra vores første køretur i Årets Bil i Danmark 2023:

Her er Årets Bil i Danmark